เหตุแทงคนในบอนไดจังก์ชัน พ.ศ. 2567

เมื่อวันที่ 13 เมษายน พ.ศ. 2567 มีผู้ก่อเหตุไล่แทงคนในศูนย์การค้าเวสต์ฟีลด์บอนไดจังก์ชันในย่านชานเมืองทางตะวันออกของซิดนีย์ รัฐนิวเซาท์เวลส์ ประเทศออสเตรเลีย มีผู้เสียชีวิตจากการไล่แทงประกอบด้วยชายหนึ่งรายและสตรีห้าราย และมีผู้ได้รับบาดเจ็บรวมสิบสองคน ในจำนวนนี้มีเด็กหญิงวัยห้าเดือน ผู้ก่อเหตุเป็นชายวัย 40 ปี ชื่อ โจเอล เคาชี (Joel Cauchi) ซึ่งถูกวิสามัญฆาตกรรมโดยตำรวจในที่เกิดเหตุ เวลาเกิดเหตุเป็นช่วงบ่ายวันเสาร์ซึ่งมีลูกค้าภายในศูนย์การค้าหลายร้อยคน
เหตุการณ์.
กองกำลังตำรวจรัฐนิวเซาท์เวลส์ระบุว่าผู้ก่อเหตุเดินทางเข้าไปภายในศูนย์การค้าเวสต์ฟีลบอนไดจังก์ชันตอนเวลาราว 15:10#เปลี่ยนทาง AEST ในชุดกีฬา ก่อนจะกลับออกไปและกลับมาอีกครั้งใน 10 นาทีให้หลังพร้อมกับมีดซึ่งผู้เห็นเหตุการณ์บรรยายว่ามีขนาดราว 30 เซนติเมตร 
ผู้เห็นเหตุการณ์ระบุว่าผู้ก่อเหตุมีพฤติกรรมแบบไร้เป้าหมาย (erratically) และวิดีโอจากกล้องวงจรปิดกับที่อัดโดยผู้เห็นเหตุการณ์แสดงให้เห็นว่าผู้ก่อเหตุเลือกแทงเหยื่อแค่บางคน ในขณะที่เพิกเฉยต่อคนอื่น ๆ มีบางคนเผชิญหน้ากับผู้ก่อเหตุโดยตรง สามารถกักไม่ให้เขาออกมาได้ นอกจากนี้ยังมีวิดีโออัดจากมือถือที่แสดงชายที่ต่อมาทราบชื่อคือดาเมียน เกโรต์ (Damien Guerot) พนักงานก่อสร้างชาวฝรั่งเศสขวางกั้นไม่ให้ผู้ก่อเหตุไต่บันไดเลื่อนขึ้นไปชั้นอื่นได้ โดยใช้เสาบอลลาร์ดพุ่งขู่เข้าใส่หน้าผู้ก่อเหตุ
ผู้ก่อเหตุถูกยิงเข้าที่อกเสียชีวิตโดยเจ้าหน้าที่ตำรวจ เอมี สก็อต (Amy Scott) ที่ชั้นห้าของศูนย์การค้า หลังจากยิงเธอพยายามทำการนวดหัวใจกู้ชีพทันทีที่เขาล้มลง
ผู้เสียชีวิต.
เมื่อเวลา 18:15#เปลี่ยนทาง น. ตำรวจระบุแก่สื่อยืนยันยอดผู้เสียชีวิตห้ารายไม่รวมผู้ก่อเหตุ และอีกหลายคนบาดเจ็บสาหัส 
มีผู้เสียชีวิตในที่เกิดเหตุห้าราย และได้รับการรักษาในโรงพยาบาลสิบสองคน ซึ่งในจำนวนผู้ที่ได้รับบาดเจ็บมีเด็กหญิงวัยเก้าเดือนซึ่งเข้ารับการผ่าตัด และมารดาของเธอ ซึ่งต่อมาเสียชีวิตในโรงพยาบาล ทำให้ยอดผู้เสียชีวิตรวมอยู่ที่หกราย ในวันที่ 15 เมษายน กระทรวงการต่างประเทศของจีนยืนยันว่ามีผู้เสียชีวิตเป็นผลเมืองจีนหนึ่งราย บาดเจ็บหนึ่งคน
ผู้เสียชีวิตทั้งหมดเป็นผู้ใหญ่ ประกอบด้วยชายหนึ่งราย สตรีห้าราย ได้แก่ เฉิง ยี่ซวน (Cheng Yixuan, 程逸轩) อายุ 27 นักศึกษาสัญชาติจีน, ปีกรียา ดาร์ชียา (Pikria Darchia, ფიქრია დარჩია) วัย 55 ปี พลเมืองจอร์เจีย, แอชลีย์ กูด (Ashlee Good) วัย 38 ปี มารดาของทารกหญิงที่ได้รับบาดเจ็บ, ดอว์น ซิงเกิลทัน (Dawn Singleton) วัย 25 ปี ลูกสาวของนักธุรกิจ จอห์น ซิงเกิลทันและลูกจ้างขายของของศูนย์การค้า, ฟารัซ อะห์เมด ทาฮีร์ (Faraz Ahmed Tahir, فراز احمد طاہر) วัย 30 ปี ผู้ลี้ภัยชาวปากีสถานและพนักงานรักษาความปลอดภัยของศูนย์การค้าซึ่งไม่ได้พกอาวุธ และ เจด ยัง (Jade Young) วัย 47 ปี
ผู้ก่อเหตุ.
ผู้ก่อเหตุเป็นชายวัย 40 ปี ชื่อ โจเอล เคาชี (Joel Cauchi) จากทูวูมบา รัฐควีนส์แลนด์ และเดินทางมาถึงซิดนีย์ในเดือนมีนาคม 2024 ผู้ปกครองของเขาติดต่อมายังตำรวจทันทีหลังพบว่าลูกของตนเป็นผู้ก่อเหตุจากในข่าว และระบุว่าทั้งคู่ "สะเทือนใจอย่างมาก" (absolutely devastated) และการกระทำของโจเอล "น่ากลัวจริง ๆ" (truly horrific) และยืนยันว่าตนไม่ติดใจกับเจ้าหน้าที่ตำรวจที่ทำการวิสามัญฆาตกรรมลูกชายของตน
ข้อมูลจากตำรวจพบว่าเคาชีไม่ปรากฏว่ามีอาชีพและเป็นคนไร้บ้าน ไม่มีชีวิตเป็นหลักเป็นแหล่ง เขาป่วยโรคทางจิตเวช ได้รับการวินิจฉัยครั้งแรกเมื่อายุ 17 ปี โดยผู้ตรวจการณ์เชื่อว่าเขาน่าจะป่วยด้วยโรคจิตเภท สุขภาพจิตของเขาย่ำแย่ลงมากในช่วงปีที่ผ่านมา โดยผู้ปกครองของเขาระบุว่าเคาชีเลิกทานยา และเริ่มหันมาสนใจในมีด ก่อนจะสะสมมีดรวมหกด้ามในเดือนมกราคม 2023 และยังเคยโทรแจ้งตำรวจเนื่องจากพ่อของตนพยายามยึดคืนมีดของเขาไป ตำรวจรัฐควีนส์แลนด์ระบุว่าเคาชีปรากฏชื่อในรายชื่อเฝ้าระวังของตำรวจมานานกว่าสี่ห้าปี